text: Speciallæge glæder sig over regionens planer
  23 august 2016 kl. 20.25
  Speciallæge i anæstesi og smertebehandling er meget tilfreds med regionens planer om at sætte gang i medicinsk cannabis-forsøg.
  - Jeg føler, at mange af patienterne rundt omkring i landet nu bliver anderkendt i deres behov for at få medicinsk cannabis, siger Tina Horsted, speciallæge i anæstesi og smertebehandling, til TV SYD.
  Hun er ikke i tvivl om, at det bliver helt afgørende for patienternes fremtidige ve og vel, hvis de kan blive behandlet med cannabis.
  - Cannabis lindrer deres smerter på en anden måde, end den medicin de måske har været i behandling i før, siger hun.
  